Riana het vir die Here gesê dit sal lekker wees as sy eendag haar eie swemskool kan hê, maar dit moet van Hom afkom.
“Ek moes onderwys gaan studeer het, maar ek het nie. Maar ek het vir die Here gesê ek wil my talente vir Hom gebruik.”
Riana het ’n brief vir die Here geskryf oor haar droom om haar eie swemskool te besit en sy kon drie jaar later na dié brief kyk en het besef haar droom het haar realiteit geword.
Wanneer sy die swemlesse vir baba’s aanbied, is die ma’s saam met die baba’s in die swembad, maar later sit die ma’s op die trappies terwyl Riana en haar instrukteurs die baba’s laat swem en hanteer in die water.
Na skool het sy in ’n sekretariële rigting by die Technikon in Pretoria gaan studeer en daarna vir 10 jaar by die Departement van Onderwys se hoofkantoor gewerk.
Sy is later getroud en sy en haar gesin het vir vyf jaar in Duitsland gewoon waar sy vir die eerste keer met babaswem in aanraking gekom het.
Sy het haar seuntjie vir klasse geneem en toe sy vyf jaar later terug is in Suid-Afrika, het sy weer haar seuntjie laat swemlesse neem.